ร้านโจ๊กหมูพฤกษา (แม่เล็ก) เป็นร้านขายโจ๊กที่เปิดเฉพาะมื้อเช้าและมื้อเย็น และปิดทุกวันศุกร์ ร้านตั้งอยู่บริเวณซอยเล็กที่เชื่อมระหว่างซอยเพชรบุรี 5 และซอยเพชรบุรี 7 ซึ่งซอยนี้เป็นซอยท้ายสุดเมื่อเดินมาจากปากซอยค่ะ แต่ถ้าหากมาจากพญาไทพลาซ่าแล้วล่ะก็ เดินตรงมาทะลุด้านหลังของพญาไทพลาซ่าแล้วเดินตรงเข้ามาในซอยนี้ได้เลยค่ะ ร้านจะอยู่ค่อนไปทางซอย 5 ใกล้กับร้านที่เค้าชอบมาดูดวงกันเลย

อย่างที่บอกว่าร้านเปิดเช้าและเย็น ดังนั้นสายๆ ร้านก็จะปิดหนึ่งรอบนะคะ ประมาณเก้าโมงเมื่อโจ๊กหมดร้านก็จะปิดค่ะ ...เจ้าของร้านร้านนี้ก็คือคุณป้าที่ขายยำตรงหน้าร้านเกมส์ในซอยเพชรบุรี 5 นั่นเองแหละค่ะ เคยไปซื้อยำแล้วแกบอกว่าตั้งใจทำเต็มที่ ให้ช่วยมาอุดหนุนหน่อย ฮ่าๆ...ผ่านไปสามเดือนเพิ่งได้มาอุดหนุนครั้งแรกนี่แหละค่าาาา

โจ๊กของทางร้านมีแบบธรรมดา (30 บาท) ใส่ไข่ (35 บาท) ใส่ไข่เค็ม (40 บาท) ใส่ไข่เยี่ยวม้า (40 บาท) เราสั่งแบบธรรมดามาค่ะ โจ๊กเนื้อเนียนดี ใส่หมูเด้ง เครื่องในหมู (ไส้ ตับ) ขิง ต้นหอมซอย และเสิร์ฟน้ำซุปมาให้คู่กันด้วยค่ะ สำหรับโจ๊กรสชาติก็กำลังดีนะคะ เราไม่ได้ปรุงเพิ่มเลย ยกเว้นพริกไทยอย่างเดียว และบนโต๊ะมีหมี่กรอบสีขาวให้ตักกินกับโจ๊กได้ฟรีด้วยค่ะ

ร้านมีน้ำดื่มฟรี ตั้งไว้แบบบริการตนเองด้วย 